քյուֆթան կտապակեր, երբ հյուրերը գային, արդեն պատրաստ էր: Չնայած մինչև երեկո մի դյուժին էլ կերակուր էր որոշել պատրաստել, ճաշացանկի ամենակարևոր տարրը քաղցրավենիքն էր' աշուրե: Մանկության ու վաղ պատանեկության տարիներին Մուսթաֆա Քազանջըն աշուրեն գերադասում էր բոլոր քաղցրավենիքներից: Եթե այդ սարսափելի սնունդը նրա նախասիրությունները դեռ չի փչացրել, ով գիտի, սառնարանում իր ամենասիրած քաղցրավենիքը ամանների մեջ տեսնելով ինչքան կուրախանա: Գուցե աշուրեի շնորհիվ նորից գտնի կորցրած ընտանեկան ջերմությունը: Կարծես կյանքն այստեղ դեռ նույնն էր և իր թողած տեղից նորից շարունակվելու էր: